  Анжелика Тихонова корреспондент Ижкарын Кузебай Герд нимо йӧскалык гимназиын удмурт школьникъёслы проектной офис кылдытӥзы. Со сярысь ивортодэтъя «Удмуртия» агентстволы гимназиысь ватсаса тодон-валан сётӥсь дышетӥсь, «Проектный офис удмуртских школьников» ӵектослэн кивалтӥсез Юлия Шахтина вераз. Ӵектослы инъет Кузебай Герд нимо гимназия луоз. Со быдэсак удмурт пиналъёслы но дышетӥсьёслы сӥземын. Туннэ нуналлы проектирование куд-ог школаосын пыртэмын ини кружок яке предмета, факультатив сямен, но чакласа ми валамы, шуг-секытъёс кылдо дышетӥсьёслэн, кызьыгес со проектированиез пыртыны школае, нош со туннэ нуналлы дышетонъя кун стандартлэн куронэз луэ Юлия Шахтина, ӵектослэн кивалтӥсезСолэн верамезъя, та ӵектос удмурт пиналъёслы асьсэлэсь ӵектонъёссэс, малпанъёссэс улонэ пыӵатыны юрттыны кулэ. Ми дышетом, ми тодматон каром, кыӵе вань туннэ нуналлы удмурт проектъёс, оло, быгатом соослэсь проектъёссэс шара вераны, т. е. сыӵе информационной но площадка. Сыӵе многопрофильной-а, мар-а шуод. Но нырысь ик со дышетон. Социальной проектированилы дышетон Юлия Шахтина, ӵектослэн кивалтӥсезӴектосэ 8-11 классъёсын дышетскись вань удмурт пиналъёс пыриськыны быгатозы. Юлия Шахтиналэн кылъёсызъя, та проектной офисын мерлыко ужпумъёсты ӝутыны, улосвыл но йӧскалык лулчеберетэз азинтон, удмуртлыкен герӟаськем ӵектосъёс кылдытъяны чакламын. Фото: vk.com (Проектный Офис Удмуртских Школьников) © Проектной офисэ пыриськись дышетскисьёслэн нодъясьёссы (наставникъёссы) луозы. Соос пиналъёсын ӵош ужалозы, дышетозы, кытын ке юрттӥськозы, кытын ке малпан сётозы, кулэ ӧре валтозы. Милям вал сыӵе малпанмы, со медам луы дышетон удысын гинэ проектной офисмы шуыса, мерлыко огазеяськонъёсын но мед ужасал, ужбергатӥсьёсын мед ужасал, кун ёзъёсын. Туннэ нуналлы вань шуг-секыт, что дышетӥсь уггес вала, ӧвӧлгес дась на луыны проектной наставник. Соин ик ми малпам татчы пыртыны проектной наставникъёсты, кудъёсызлэн проектъёс бордын ужан опытсы вань. Тросэз соос мерлыко огазеяськонъёсысь адямиос. Тани «Шунды» огазеяськон пыриське татчы, «Куара» огазеяськон, «Удмурт Кенеш» соглаш луиз. Мед со луысал сыӵе огазеясь инты Юлия Шахтина, ӵектослэн кивалтӥсез5-тӥ оштолэзе ӵектос улсын нырысетӥ ужрад ортчоз ини – «ШудКар» шудон. Отчы быдэс элькунысь пиналъёс люкаськозы, озьы ик Башкириысь делегация вуоз. Быдэс элькунысь лыкто пиналъёс. Со пиналъёс-активистъёс но пыриськисьёс, даже вормисьёс, удмурт кылъя но литературая олимпиадаын. Ми малпаськом соослэсь сэре актив кылдытыны азьланяз. Ми соослы шудон пыр валэктом, мар со сыӵе социальной проектирование, соос ӝог, вакчи дыр куспын ужалозы. Удмуртлыкен герӟаськем проектной идеяос кылдытозы. Собере учком ини, оло, кыӵе ке малпанъёссэс улонэ пыӵатыны быгатом Юлия Шахтина, ӵектосэн кивалтӥсезӴектос гимназиын ужаны кутскоз, нош азьланяз элькунысь радъясьёс ёросъёсы но потаны чаклало. Тегъёс: Дышетон Ижкар нылпиос Удмуртия школаос удмуртъёс КузебайГерднимогимназия  